Irish Museum of Modern Art

Irish Museum of Modern Art (irsk: Áras Nua-Ealaíne na hÉireann), også kjent som IMMA, er Irlands ledende nasjonale kunstmuseum for innsamling og presentasjon av moderne og samtidskunst. Museet ligger i Kilmainham i Dublin, og presenterer et bredt utvalg av kunst i et skiftende program med utstillinger, som regelmessig inkluderer verk fra sin egen samling og sin utdannings- og samfunnsavdeling. Den har også som mål å skape mer utbredt tilgang til kunst og kunstnere gjennom sitt atelier og nasjonale programmer. 

Museet samler først og fremst samtidskunst fra virksomme kunstnere og kjøper bare fra atelier eller av kunstgallerier. Utstillingene er i hovedsak med innlånede verk. Museets oppgave er å fremme i samfunnet en bevissthet, forståelse og involvering i visuell kunst gjennom politikk og programmer som er utmerket, nyskapende og inkluderende.«Mission & Vision», IMMA

 Historie 
Den irske kunstsamleren Gordon Lambert møtte taoiseach (regjeringssjef) Charles J. Haughey og «fortalte ham at hvis staten ville etablere et galleri, ville han donere sin samlingen.»«Twenty years of the Irish Museum of Modern Art», The Irish Times The Irish Museum of Modern Art ble etablert av den irske regjeringen i 1990. Det ble offisielt åpnet 25. mai 1991 av nevnte Haughey.Twenty years of the Irish Museum of Modern Art, The Irish Times 19. mars 2011

Den første direktøren var Declan McGonagle, som tjenestegjorde i 10 år. Han ble fulgt av Enrique Juncosa, og deretter Sarah Glennie.«Sarah Glennie – Director, IMMA» , Britishcouncil.ie Annie Fletcher har vært direktør siden 2018. «Annie Fletcher Named Director of Irish Museum of Modern Art», Artforum.com

 Bygning og eiendom 
Irish Museum of Modern Art ligger i den tidligere bygningen Royal Hospital Kilmainham fra 1600-tallet, nær jernbanestasjonen Heuston vest for bykjernen i Dublin. Royal Hospital ble grunnlagt i 1684 av James Butler, hertugen av Ormonde og visekongen til kong Karl II, som et hjem for pensjonerte soldater og fortsatte i den bruken i nesten 250 år.

Royal Hospital er et slående lokalisering for å vise moderne kunst. Bygningen er modellert på Les Invalides i Paris, er det arrangert rundt en gårdsrom, og interiøret har lange korridorer, som løper langs mange forholdsvis små rom som er forbundet med hverandre. Dette gir rom for å gi bra utstillingsmuligheter for verk av begrenset størrelse, men museet har begrensninger når det gjelder virkelig store kunstverk. Til fordelene hører at layouten muliggjøre å ha flere ulike utstillinger samtidig og at arkitekturen med det indre gårdsrommet og en restaurert barokkhage gir et bra omgivelser for kunsten. De opprinnelige stallene er restaurert, utvidet og omgjort til kunstneratelier, og museet har et stipendprogram for artist-in-residence, det vil si at kunstnere får anledning fra andre steder kan arbeide og bo innenfor museets kreative miljø.«The Artists’ Residency Programme», IMMA
De opprinnelige staller ved sykehuset har blitt restaurert, utvidet og blitt bygget om til kunstnerateljéer og museet har stipendprogram for arbeidende kunstnere.

 Samlinger 
IMMA har den irske nasjonale samlingen av moderne og samtidskunst, bestående av over 3500 verk av irske og internasjonale kunstnere. Samlingens vekt er lagt på verk produsert etter 1940 og inneholder verk av mange betydelige kunstnere, blant annet Marina Abramović, Louise Bourgeois, Joseph Cornell, Robert Rauschenberg, Sol LeWitt, Louis le Brocquy, Matt Mullican, Roy Lichtenstein og Lawrence Weiner.Irish Museum of Modern Art Collection, Immacollection.com. Samlingen er fullstendig katalogisert og søkbar via et dedikert nettsted. IMMA Collection Search

 Referanser 

 Eksterne lenker 


Kategori:Kunstmuseer i Irland
Kategori:Dublin
Kategori:Museer etablert i 1991
Kategori:1991 i Irland